
46 DR 30.6.2009 

 
 

Dr. Dzulkefly Ahmad [Kuala Selangor]: Lapan Senator... 

Dato' Seri Mohamed Nazri bin Abdul Aziz: Tidak mahu dengar benda yang 
betul...  

Dr. Dzulkefly Ahmad [Kuala Selangor]: Tidak cukup untuk Menteri lah. Lapan 
Senator yang tidak pernah pun masuk. 

Dato' Seri Mohamed Nazri bin Abdul Aziz: Dia rasa dia betul juga. Masalah 
pensyarah inilah, dia ingat dia betul... 

Dr. Dzulkefly Ahmad [Kuala Selangor]: Yang Berhormat Menteri, yang tidak 
pernah pun masuk. Itu yang tidak pernah pun masuk. 

Dato' Seri Mohamed Nazri bin Abdul Aziz: Saya percaya banyak pelajar dia 
yang lingkup dalam peperiksaan. Ya. Baik. 16. Saya hendak jawab 16. Dia sudah tentu 
mesti, misal kata kita ada tujuh commissioners. Tujuh commissioners ini sudah tentulah 
apabila mereka bersidang, maka mestilah ada perkara-perkara yang hendak dibincangkan 
yang perlu terlebih dahulu melalui tapisan kerja-kerja dasar yang perlu dilakukan untuk 
menjadikan perkara yang dibincangkan oleh pesuruhjaya.  

Jadi, oleh sebab kita tahu bahawa adalah penting apakah perkara-perkara yang 
harus ditapis, sama ada ia termasuk dalam jenis yang dianggap sebagai salah laku ataupun 
tidak, itulah yang dikatakan kerja full time yang kita terpaksa melantik Jawatankuasa Aduan. 
Ini keseriusan. Kita tidak mengharapkan commissioner untuk dia sendiri buat kerja-kerja 
late works ini semua. 

Jadi, oleh sebab Yang Berhormat cakap itu betul, kerana yang hendak diputuskan 
nanti berdasarkan laporan yang dibuat oleh Ahli Jawatankuasa Aduan, ya. Kerajaan akan 
pastikan mereka ini merupakan orang yang benar-benar, yang bebas dan berkeupayaan 
supaya jangan perkara yang hendak diputuskan oleh commissioner itu merupakan perkara 
yang sebenarnya, yang lain telah disembunyikan dan yang diberikan kepada mereka 
adalah perkara yang tidak penting. Jadi, ya. Kita kerajaan akan pastikan Jawatankuasa 
Aduan mesti terdiri daripada mereka yang bebas, bertanggungjawab dan mempunyai 
kepentingan rakyat di hati mereka. Ini kita akan pastikan.  

Kemudian, berkenaan jenis-jenis ini, orang inilah untuk dia menentukan kerana 
kerja-kerja ini, dia kena asing-asingkan. 24(a) sampai 24(g). Ini perkara yang dianggap 
suruhanjaya boleh menerima atau dirujuk. Ini 24(a) sampai 24(g). Jadi, yang mana yang 
ditapis? Yang dianggapkan kalau ia merupakan ada elemen rasuah. Itu kena hantar kepada 
MACC. Ataupun lebih, aduan itu merupakan jenayah yang seharusnya dibuat laporan 
kepada polis terlebih dahulu dan disiasat. Itu mudah bagi jawatankuasa untuk 
memisahkannya. 

Walau bagaimanapun, sebagai commissioner, dia ada hak kerana commissioner 
ini sentiasa saya percaya, dia akan dihubungi oleh orang ramai kalau sekiranya ada 
sesuatu kes. Katalah aduan dibuat dan ianya sampai kepada Jawatankuasa Aduan dan 
tidak sampai kepada commissioner. Saya percaya bahawa orang yang membuat aduan itu 
boleh menghubungi commissioner. Saya percaya seorang commissioner adalah 
berwibawa. Mereka ini dilantik bukan berdasarkan dia orang yang tidak berwibawa. Dia juga 
berwibawa dan dia mahu jaga reputasi dia. Jadi, dia ada hak untuk bertanya mengenai apa 
yang telah terjadi kepada kes ini. Ini semua detail lah. Yang pasti, mereka tidak akan 
dihadkan daripada mempunyai kuasa untuk memanggil kes-kes tertentu. Terima kasih. 

Puan Fong Po Kuan [Batu Gajah]: Minta penjelasan. Saya rasa Yang Berhormat 
Menteri masih... 

Beberapa Ahli: Masa... 

Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, 
jam... 

Puan Fong Po Kuan [Batu Gajah]: Minta penjelasan, sambung nanti. Terima 
kasih. 



Dr. Dzulkefly Ahmad [Kuala Selangor]: Lapan Senator... Dato' Seri Mohamed Nazri bin Abdul Aziz: Tidak mahu dengar benda yang betul... Dr. Dzulkefly Ahmad [Kuala Selangor]: Tidak cukup untuk Menteri lah. Lapan Senator yang tidak pernah pun masuk. Dato' Seri Mohamed Nazri bin Abdul Aziz: Dia rasa dia betul juga. Masalah pensyarah inilah, dia ingat dia betul... Dr. Dzulkefly Ahmad [Kuala Selangor]: Yang Berhormat Menteri, yang tidak pernah pun masuk. Itu yang tidak pernah pun masuk. Dato' Seri Mohamed Nazri bin Abdul Aziz: Saya percaya banyak pelajar dia yang lingkup dalam peperiksaan. Ya. Baik. 16. Saya hendak jawab 16. Dia sudah tentu mesti, misal kata kita ada tujuh commissioners. Tujuh commissioners ini sudah tentulah apabila mereka bersidang, maka mestilah ada perkara-perkara yang hendak dibincangkan yang perlu terlebih dahulu melalui tapisan kerja-kerja dasar yang perlu dilakukan untuk menjadikan perkara yang dibincangkan oleh pesuruhjaya. Jadi, oleh sebab kita tahu bahawa adalah penting apakah perkara-perkara yang harus ditapis, sama ada ia termasuk dalam jenis yang dianggap sebagai salah laku ataupun tidak, itulah yang dikatakan kerja full time yang kita terpaksa melantik Jawatankuasa Aduan. Ini keseriusan. Kita tidak mengharapkan commissioner untuk dia sendiri buat kerja-kerja late works ini semua. Jadi, oleh sebab Yang Berhormat cakap itu betul, kerana yang hendak diputuskan nanti berdasarkan laporan yang dibuat oleh Ahli Jawatankuasa Aduan, ya. Kerajaan akan pastikan mereka ini merupakan orang yang benar-benar, yang bebas dan berkeupayaan supaya jangan perkara yang hendak diputuskan oleh commissioner itu merupakan perkara yang sebenarnya, yang lain telah disembunyikan dan yang diberikan kepada mereka adalah perkara yang tidak penting. Jadi, ya. Kita kerajaan akan pastikan Jawatankuasa Aduan mesti terdiri daripada mereka yang bebas, bertanggungjawab dan mempunyai kepentingan rakyat di hati mereka. Ini kita akan pastikan. Kemudian, berkenaan jenis-jenis ini, orang inilah untuk dia menentukan kerana kerja-kerja ini, dia kena asing-asingkan. 24(a) sampai 24(g). Ini perkara yang dianggap suruhanjaya boleh menerima atau dirujuk. Ini 24(a) sampai 24(g). Jadi, yang mana yang ditapis? Yang dianggapkan kalau ia merupakan ada elemen rasuah. Itu kena hantar kepada MACC. Ataupun lebih, aduan itu merupakan jenayah yang seharusnya dibuat laporan kepada polis terlebih dahulu dan disiasat. Itu mudah bagi jawatankuasa untuk memisahkannya. Walau bagaimanapun, sebagai commissioner, dia ada hak kerana commissioner ini sentiasa saya percaya, dia akan dihubungi oleh orang ramai kalau sekiranya ada sesuatu kes. Katalah aduan dibuat dan ianya sampai kepada Jawatankuasa Aduan dan tidak sampai kepada commissioner. Saya percaya bahawa orang yang membuat aduan itu boleh menghubungi commissioner. Saya percaya seorang commissioner adalah berwibawa. Mereka ini dilantik bukan berdasarkan dia orang yang tidak berwibawa. Dia juga berwibawa dan dia mahu jaga reputasi dia. Jadi, dia ada hak untuk bertanya mengenai apa yang telah terjadi kepada kes ini. Ini semua detail lah. Yang pasti, mereka tidak akan dihadkan daripada mempunyai kuasa untuk memanggil kes-kes tertentu. Terima kasih. Puan Fong Po Kuan [Batu Gajah]: Minta penjelasan. Saya rasa Yang Berhormat Menteri masih... Beberapa Ahli: Masa... Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, jam... Puan Fong Po Kuan [Batu Gajah]: Minta penjelasan, sambung nanti. Terima kasih.